Taiteen ja kulttuurin barometri 2022 - Taiteilijoiden työhyvinvointi
Raportissa käydään läpi taiteilijoiden näkemyksiä työhyvinvoinnistaan, siihen vaikuttavista tekijöistä sekä työhyvinvointia tukevista palveluista ja niiden tarpeesta. Osana barometria taiteilijajärjestöiltä kysyttiin heidän jäsenilleen tuottamia työhyvinvointipalveluja sekä näkemyksiä taiteilijoiden työhyvinvoinnin edistämiseen. Barometria toteuttavat yhteistyössä Taiteen edistämiskeskus (Taike) ja Kulttuuripolitiikan tutkimuskeskus Cupore.
Yhteenveto tuloksista
- Vakaa toimeentulo ja yhdenvertainen sosiaaliturva ratkaisisivat monia työhyvinvointiin liittyviä kysymyksiä.
- Työhyvinvointia ylläpitävien ja tukevien palvelujen saatavuuden ja käytön edistäminen tukee työhyvinvointia ja ennaltaehkäisee ongelmia.
- Mahdollisuudet ammatilliseen kehittymiseen, vertaistukeen
ja neuvontaan ovat keskeisiä taiteilijoiden työhyvinvoinnin osatekijöitä.
- Tieto ja seuranta luovat pohjaa taiteilijoiden työhyvinvoinnin edistämiselle.